દાહોદ તાલુકાના કોટડાખૂર્દ ગામમના દેવળીયા ફળીયામાં રહેતા ડામોર કુટુંબના મનસુખભાઇ મગનભાઇ, રમેશભાઇ મનસુખભાઇ, પ્રકાશભાઇ કેવલાભાઇ, ભુરાભાઇ મસુલભાઇ તથા ગોવિંદભાઇ મેણભાઇ વગેરે ગત રોજ રાતે સાડા સાત વાગ્યાના સુમારે ગેરકાયદે મંડળી બનાવી એક સંપ કરી કુહાડી લાકડી જેવા મારક હથિયારો લઇ તેમના ફળીયાના મનુભાઇ મગનભાઇ ડામોરના ઘરે આવ્યા હતા અને મનુભાઇના છોકરા ૩૫ વર્ષીય દિનેશભાઇ મનુભાઇને ગાળો આપી તુ જીતેલા સરપંચ તરફે હતો તેમ કહી તે બાબતની અદાવત રાખી મનસુખભાઇ મગનભાઇએ તેના હાથમાંની કુહાડીના ઉપરાછાપરી ઘા દિનેશભાઇ મનુભાઇ ડામોરના ગળાના ભાગે મારી તથા રમેશભાઇ મનસુખભાઇ, પ્રકાશભાઇ કેવલાભાઇ, ભુરાભાઇ મસુલભાઇ તેમજ ગોવિંદભાઇ મેણભાઇ વગેરેએ લાકડીઓના ફટકા મારી ગંભીર જીવલેણ ઇજાઓ પહોંચાડી સ્થળ પર જ મોતને ઘાટ ઉતારી નાસી ગયા હતા.